নন্দিনী (২০২৫-এর চলচ্চিত্র)

নন্দিনী হলো ২০২৫ সালের একটি বাংলা ভাষার বাংলাদেশী নাট্য চলচ্চিত্র। পরিতোষ বাড়ৈর উপন্যাস ‘নরক নন্দিনী’ অবলম্বনে পরিচালনা করেছেন সোয়াইবুর রহমান এবং চিত্রনাট্য লিখেছেন তামজীদ রহমান। সহকারি পরিচালক মোসাঃ আয়েশা সিদ্দিকা। নয়নতারা লিমিটেডের ব্যানারে প্রধান চরিত্রে অভিনয় করেছেন কলকাতার ইন্দ্রনীল সেনগুপ্ত ও বাংলাদেশের নাজিরা মৌ। পার্শ্বচরিত্রে অভিনয় করেছেন ফজলুর রহমান বাবু, ইরেশ যাকের, মুনিরা ইউসুফ মেমী, জয়শ্রী কর জয়া এবং ইলোরা গহর।

নন্দিনী চলচ্চিত্রের মাধ্যমে পরিচালকের পরিচালনায় এবং টেলিভিশন অভিনেত্রী নাজিরা মৌ চলচ্চিত্রে অভিষেক করে।

অভিনয়শিল্পী 
 ইন্দ্রনীল সেনগুপ্ত
 নাজিরা মৌ
 ফজলুর রহমান বাবু
 ইরেশ যাকের
 মুনিরা ইউসুফ মেমী
 জয়শ্রী কর জয়া
 ইলোরা গহর

নির্মাণ
২০১৯ সালে চলচ্চিত্রটির শুটিং হয়। সেই সময়ে বেশ কয়েকবার শুটিং হয়েও শিডিউলসহ বেশ কিছু জটিলতায় শুটিং বন্ধ হয়ে যায়। পরে শুরু হয় করোনা। ২০২২ সালে চলচ্চিত্রটির বাকি কাজ শেষ হয়।

সঙ্গীত
ছবিতে মোট পাঁচটি গান রয়েছে। জাহিদ আকবর ও পরিতোষ বাড়ৈয়ের লেখা গানগুলোতে কণ্ঠ দিয়েছেন ইমরান মাহমুদুল, ন্যান্সি, কোনাল, সালমা আক্তার, কাজী শুভ, স্বরলিপি ও দোলা।

মুক্তি
চলচ্চিত্রটি ২০২৪ সালের ২ আগস্ট বাংলাদেশের প্রেক্ষাগৃহে মুক্তি পাবার কথা থাকলেও কোটা সংস্কার আন্দোলনের কারণে তা স্থগিত করা হয়। পরিশেষে ২০২৫ সালের ১২ই সেপ্টেম্বর শুটিং শুরুর ৭ বছর পর  বাংলাদেশের ২৬টি প্রেক্ষাগৃহে মুক্তি পায়।

তথ্যসূত্র


বহিঃসংযোগ 

বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:২০২০-এর দশকের বাংলা ভাষার চলচ্চিত্র
বিষয়শ্রেণী:বাংলাদেশী নাট্য চলচ্চিত্র
বিষয়শ্রেণী:২০২৫-এ পরিচালনায় অভিষেক চলচ্চিত্র
বিষয়শ্রেণী:কোভিড-১৯ মহামারী কর্তৃক প্রভাবিত চলচ্চিত্র
বিষয়শ্রেণী:বাংলা উপন্যাস অবলম্বনে চলচ্চিত্র